**Ұстаз – ұлы есім**

Ұстаз – ұлы есім. Шәкірттерін білім нәрімен сусындатып, тәлім-тәрбие беру, жақсы қасиеттерді бойына дарытып, адамгершілік рухта бағыт-бағдар беруде ұстаздың еңбегі зор. Жылда жаңа оқу жылымен қатар келетін ұстаздар күні де күздің үлесіне тиіпті. Осыған орай, қазан айының 5-ші жұлдызында Жылымды негізгі мектебінде ұстаздар күніне арналған «Ұстаз – ұлы есім» атты мерекелік іс-шара ұйымдастырылды.

Іс-шара 4 кезеңнен тұрды. Бірінші кезең таңертеңгі жиыннан басталды. Оқушылар ұстаздарды қошеметтеп қарсы алып, жоғары сынып оқушылары сынып жетекшілер мен  пән мұғалімдерінің  тізімін оқып, сабақ кестесі мен  қоңырау кестесін таныстырды. Екінші кезеңде ұстаздар арасында «Ең алғыр» атты зияткерлік ойыны өтті. Ойынға 12 ұстаз қатысты. Ұстаздар өз білімдері мен өнерлерін ортаға салды. Топты мектебіміздің жас маманы, музыка пәнінің мұғалімі Жылқыбай Еділ Оралханұлы жарып шығып, «Ең алғыр» атанды. Үшінші кезең оқушылар ұйымдастырған концерттік бағдарламамен ұласты. Концерке мектебіміздің қарт ұстаздары шақырылды. Ұстаздарға өлең шумақтары мен әсем әндер арналды. Оқушылар әр ұстазға номинация беріп, мадақтама ұсынды. Төртінші кезеңде ұстаздар мен оқушылар арасында спорттық жарыстар өтті. Жарыс жеңімпазы ұстазадар болды.

**«Мұғалім  мамандығы – барлық  мамандықтың  анасы»**  демекші, ұстаз  алдынан  тәрбие  алмайтын  адам жоқ. Ұстаз  берген  тәрбие  әрбір  жанның  өміріне  жол  сілтер  шамшырақ  секілдіБасшы да, дана да, ғалым да, бәрі-бәрі  ұстаздан  білім,  тәлім  алған. Сондықтан ұлағатты  ұстаздарға  бүкіл  адам баласы  құрметпен  бас  иеді.

Ағылшын тілі мұғалімі А.С.Жетписбаева